Oikeusministeriö

PL 25
00023 Valtioneuvosto	

Oikeusministeriön lausuntopyyntö 25.4.2006 OM 2/77/2005 OM049:00/2005

hallituksen esitys sotarikoksia ja rikoksia ihmisyyttä vastaan koskevien rikoslain säännösten muuttamisesta
Oikeusministeriö on pyytänyt lausuntoa oikeusministeriön työryhmämietinnöstä 2006:8, rikoksista kansainvälistä oikeutta vastaan.

Mietintöön sisältyvässä esityksessä sotarikoksia  ja rikoksia ihmisyyttä vastaan koskevaa rikoslain 11 lukua ehdotetaan muutettavaksi niin, että luvun säännökset nykyistä täsmällisemmin vastaisivat Kansainvälisen rikostuomioistuimen Rooman perussäännön kriminalisointeja koskevia määritelmiä. 

Rikoslain 11 luvun otsikko muutettaisiin kuulumaan rikoksista kansainvälistä oikeutta vastaan. Luvun nykyisiä rikosnimikkeitä korvattaisiin uusilla nimikkeillä ja eräitä hyvin yleisluonteisia säännöksiä täsmennettäisiin niin, että ne vastaisivat Rooman perussäännön asianomaisen artiklan sisältöä, mutta samalla noudattaisivat meillä tavanomaista rikossäännöksen muotoilua. 

Kokonaan uusia sääntelyjä ovat sotilaallisen ja muun esimiehen vastuuta koskeva 
12 § ja hallituksen määräystä ja esimiehen käskyä koskeva 13 §. Voimassa olevaa rikoslain 45 luvun 26 b §:n säännöstä esimiehen käskystä noudatetaan sotilasorganisaatiossa Suomessa muissa kuin 11 lukuun ehdotetuissa rikoksissa.

Uudistuksen tavoitteena on myös, että Suomi kykenisi kaikissa Kansainvälisen rikostuomioistuimen toimivaltaan kuuluvissa rikoksissa käyttämään tarvittaessa tehokkaasti ensisijaista toimivaltaansa. Uusien säännösten kautta Suomen tuomioistuimet voisivat myös käsitellä näitä rikoksia, vaikka niillä ei olisi liittymäkohtia Suomeen. 

Ehdotettu rikoslain sääntelyä täsmentävä muutos on perusteltu. Ehdotuksen suhteen ei ole huomautettavaa.

Hallitusneuvos,
lainsäädäntöjohtajana		Seppo Kipinoinen

Hallitusneuvos		Timo Turkki

TIEDOKSI	pääesikunta